wannaphong/clean_thaiwikipedia huggingface dataset:
# สโมสรฟุตบอลวิเอตเตล
สโมสรฟุตบอลวิเอตเตล  หรือ วิเอตเตล เอฟซี หรือ ฮานอยวิเอตเตล เป็นสโมสรฟุตบอลที่ตั้งอยู่ที่ฮานอยในประเทศเวียดนาม มีวิเอตเตลสปอร์ตสเซ็นเตอร์ซึ่งเป็นบริษัทลูกของกลุ่มวิเอตเตลเป็นเจ้าของ สโมสรแข่งขันในวี.ลีก ดิวิชัน 1 ซึ่งเป็นลีกฟุตบอลสูงสุดของเวียดนาม

วิเอตเตลเป็นสโมสรฟุตบอลที่ประสบความสำเร็จมากที่สุดในประเทศ โดยชนะเลิศลีกถึง 20 สมัย ซึ่งรวมถึงการชนะเลิศ 9 สมัยติดต่อกันตั้งแต่ ค.ศ. 1971 ถึง 1979 สโมสรยังมีผู้เล่นที่ถูกเรียกติดทีมชาติเวียดนามเป็นจำนวนมาก

สโมสรมีคู่ปรับที่สำคัญอย่างฮานอย 1956 ซึ่งรู้จักกันในชื่อ Công An Hà Nội (ฮานอยโปลิศ) และทำการแข่งขันตั้งแต่กลางทศวรรษ 1950 ถึง ค.ศ. 2012 ซึ่งเป็นปีที่ยุบทีม สโมสรคู่ปรับอีกแห่งหนึ่งคือสโมสรฟุตบอลฮานอย

 เกียรติประวัติ 
 การแข่งขันในประเทศ 
ลีก
thumb|ถ้วยรางวัล 19 ใบของวิเอตเตล
แชมป์เวียดนาม/เวียดนามเนชันนัล เอ คลาส ฟุตบอลคัพ/วี.ลีก ดิวิชัน 1:
 ชนะเลิศ : (19; สูงสุด) 1955, 1956, 1958, 1969, 1971, 1972, 1973, 1974, 1975, 1976, 1977, 1978, 1979, 1981–82, 1982–83, 1987–88, 1990–91, 1998–99, 2020
 รองชนะเลิศ : (4) 1984, 1989, 1986, 1992
 อันดับที่สาม : (3)  1993–94, 1997, 2000–01
วี.ลีก ดิวิชัน 2:
 ชนะเลิศ : (2) 2007, 2018
 รองชนะเลิศ : (1) 2016 (ในชื่อวิเอตเตล เอฟซี)
เซคันด์ลีก: (ในชื่อวิเอตเตล เอฟซี)
 รองชนะเลิศ : 2015
 รองชนะเลิศ : 2009
เทิร์ดลีก (ในชื่อวิเอตเตล เอฟซี)
 รองชนะเลิศ : 2008
ถ้วย
เวียดนามคัพ:
 รองชนะเลิศ : (4) 1992, 2004, 2009, 2020

เวียดนามซูเปอร์คัพ:
 รองชนะเลิศ : (1) 1999.
 รองชนะเลิศ : (1) 2020

 การแข่งขันรายการอื่น ๆ 
เทศกาลกีฬาเวียดนาม
 รองชนะเลิศ : 2002
อาร์มีอาเซียน (1)
 รองชนะเลิศ : 2004
 รองชนะเลิศ : 1999
U21 (2)
 รองชนะเลิศ : 1997, 1998
U19 (3)
 รองชนะเลิศ : 1998, 2002, 2009
# เรียวอิจิ ทางูจิ
เรียวอิจิ ทางูจิ  เป็นนักมวยสากลชาวญี่ปุ่น อดีตแชมป์โลก 3 สถาบัน WBA (Unified),IBF และเดอะริง รุ่นไลท์ฟลายเวท พ.ศ. 2560 จนถึง พ.ศ. 2561 และอดีตแชมป์โลก WBA รุ่นไลท์ฟลายเวท พ.ศ. 2557 จนถึง พ.ศ. 2560สถิติการชก boxrec.com

ประวัติ

เกียรติประวัติ
แชมป์ประเทศญี่ปุ่นรุ่นไลท์ฟลายเวท
ชิง, 3 เมษายน 2556 ชนะคะแนน ยูกิ จิเน็ง  ที่โครากูเอ็งฮอล โตเกียว ประเทศญี่ปุ่น
เสียแชมป์, 25 สิงหาคม 2556 แพ้คะแนน นาโอยะ อิโนอูเอะ  ที่สกายอารีนา ซามะ ประเทศญี่ปุ่น
แชมป์โลก WBA รุ่นไลท์ฟลายเวท (2557 - 2560) 
ชิง, 31 ธันวาคม 2557 ชนะคะแนน อัลเบร์โต โรสเซล  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 1, 6 พฤษภาคม 2558 ชนะทีเคโอยก 8 ขวัญไทย ศิษย์หมอเส็ง  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 2, 31 ธันวาคม 2558 ชนะอาร์ทีดียก 9 ลุยส์ เด ลา โรซา  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 3, 27 เมษายน 2559 ชนะอาร์ทีดียก 11 ฮวน โฮเซ ลันดาเอตา  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 4, 31 สิงหาคม 2559 ชนะคะแนน เรียว มิยาซากิ  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 5, 31 ธันวาคม 2559 เสมอ การ์โลส กาญิญซาเลส  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 6, 23 กรกฎาคม 2560 ชนะทีเคโอยก 9 โรเบรต์ บาเรรา  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
ป้องกันครั้งที่ 7 และชิงแชมป์โลก IBF ,เดอะริง (ที่ว่าง) รุ่นเดียวกัน, 31 ธันวาคม 2560 ชนะคะแนน มิลัน เมลินโด  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
เสียแชมป์ (ชิงแชมป์โลก WBA ซูเปอร์ ที่ว่างไม่สำเร็จ), 20 พฤษภาคม 2561 แพ้คะแนน เฮกกี บึทเลอร์  ที่ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น 
ชิงแชมป์ต่อไปนี้แต่ไม่สำเร็จ
ชิงแชมป์โลก WBO รุ่นฟลายเวท, 16 มีนาคม 2562 แพ้คะแนน โคเซ ทานากะ  ที่เดไอโดม กิฟุ ประเทศญี่ปุ่น
# โอยันตา อูมาลา
โอยันตา โมเซส อูมาลา ตัสโซ (, เกิด 27 มิถุนายน พ.ศ. 2505 –) เป็นนักการเมืองและอดีตทหารชาวเปรู เคยดำรงตำแหน่งประธานาธิบดีเปรูระหว่างปี พ.ศ. 2554 จนถึง พ.ศ. 2559 เดิมเขามีแนวคิดทางการเมืองไปทางสังคมนิยมและชาตินิยมฝ่ายซ้าย ต่อมาเขามีแนวคิดแบบเสรีนิยมใหม่และมีจุดยืนแบบการเมืองสายกลางเมื่อเขาดำรงตำแหน่งประธานาธิบดี

เขาเกิดในครอบครัวที่เป็นนักการเมืองและนักเคลื่อนไหว บิดาของเขาชื่อไอแซก อูมาลา เป็นนักกฎหมายและทนายความ อูมาลาเข้ารับรัฐการเป็นทหารประจำกองทัพเปรูเมื่อ พ.ศ. 2524 และได้รับยศพันโท ในช่วงที่เขาเป็นทหารนั้น เขามีบทบาทอย่างมากในเหตุการณ์ความขัดแย้งภายในเปรู และเคยร่วมรบในสงครามเซเนปาซึ่งเกิดจากความขัดแย้งระหว่างประเทศเอกวาดอร์กับประเทศเปรู ในเดือนตุลาคม พ.ศ. 2543 เขาพยายามกระทำรัฐประหารรัฐบาลของอัลเบร์โต ฟูฆิโมริ แต่ไม่ประสบผลสำเร็จ ต่อมาเมื่อฟูฆิโมริหมดวาระ เขาจึงได้รับการนิรโทษกรรมและได้เข้ามารับรัฐการทหารอีกครั้ง

ใน พ.ศ. 2548 เขาเข้าสู้เส้นทางการเมืองและได้ก่อตั้งพรรคชาตินิยมเปรูและลงสมัครรับเลือกตั้งในการเลือกตั้งทั่วไปของเปรู พ.ศ. 2549 แต่ได้แพ้อาลัน การ์ซีอา นโยบายและการหาเสียงของเขาได้เป็นที่สนใจของนานาชาติและสื่อมวลชนเป็นอย่างมาก และถือเป็นความสำเร็จของการเมืองฝ่ายซ้ายในละตินอเมริกา ซึ่งเขาได้ลงสมัครรับเลือกตั้งอีกครั้งใน พ.ศ. 2554 และได้รับชัยชนะการเลือกตั้ง โดยสามารถเอาชนะเกย์โก ฟูฆิโมริ และดำรงตำแหน่งประธานาธิบดีจนถึงปี พ.ศ. 2559

ชัยชนะในการเลือกตั้งของเขาถูกมองว่ามีการแทรกแซงจากนายทุน และมีความกังวลว่าเขาจะดำเนินนโยบายแบบอูโก ชาเบซซึ่งเป็นอดีตประธานาธิบดีของประเทศเวเนซุเอลาและอาจดำเนินนโยบายแบบซ้ายจัดได้ ดังนั้นอูมาลาจึงเปลี่ยนจุดยืนทางการเมืองเป็นสายกลางเมื่อดำรงตำแหน่งประธานาธิบดี อย่างไรก็ดี ระหว่างเขาดำรงตำแหน่งประธานาธิบดีนั้นมีเรื่องอื้อฉาวและพบว่ามีการทุจริตทางการเมืองโดยเขาและภรรยาคือนาดีน เฮอร์เลเดีย ทั้งนี้เขายังถูกวิจารณ์จากนักอนุรักษ์สิ่งแวดล้อมจากนโยบายการสร้างเหมืองแร่อีกด้วย โดยวิจารณ์ว่าเขาไม่ได้ทำตามสัญญาที่หาเสียงไว้ว่าจะดำเนินนโยบายควบคุมการทำเหมืองแร่ในเปรูรวมถึงบริษัทผู้สัมปทาน 

หลังพ้นตำแหน่งประธานาธิบดี ใน พ.ศ. 2560 เขาถูกทางการเปรูจับกุมข้อหาทุจริตทางการเมือง ต่อมาอูมาลากลับมาลงสมัครรับเลือกตั้งในการเลือกตั้งทั่วไปของเปรู พ.ศ. 2564 แต่เขาได้รับคะแนนเสียงเพียงร้อยละ 1.5 และไม่ได้รับเลือกตั้ง
# โกลด์เมดัลลิสต์ (บริษัท)
โกลด์เมดัลลิสต์  เป็นบริษัทบันเทิงเกาหลีใต้ที่ก่อตั้งในปี ค.ศ. 2019 โดย อี ซา-รัง และ คิม มี-ฮเย ปัจจุบันดูแลนักแสดง คิม ซู-ฮย็อน และซ็อล อิน-อา นอกจากนี้ยังได้ร่วมผลิตละครโทรทัศน์เรื่อง เรื่องหัวใจ ไม่ไหวอย่าฝืน ในปี ค.ศ. 2020 และ วันถึงฆาต ในปี ค.ศ. 2021

 ก่อตั้ง 
ในเดือนธันวาคม ค.ศ. 2019 สื่อรายงานว่า คิม ซู-ฮย็อน จะตั้งบริษัทเอเจนซี่ของตัวเองร่วมกับ อี ซารัง (이사랑) ลูกพี่ลูกน้องของเขา ซึ่งออกจากบริษัทคีย์อีสต์ ที่เป็นบริษัทต้นสังกัดของเขาในขณะนั้น Goldmedalist ก่อตั้งขึ้นโดยผู้กำกับ อี ซารัง และโปรดิวเซอร์ คิม มีฮเย (김미혜) ซึ่งเคยร่วมงานกับ คิม ซู-ฮย็อน มาตั้งแต่ละครเรื่อง อธิษฐานรัก ณ ปลายหนาว (2009) นอกจาก คิม ซู-ฮย็อน แล้ว บริษัทยังได้ดูแลนักแสดงหญิง ซอ เย-จี และคิม แซ-รน อีกด้วย
# สหพันธ์ยิมนาสติกนานาชาติ
thumb|300px|สำนักงานใหญ่ FIG ในโลซาน (ตั้งแต่ 2016)

สหพันธ์ยิมนาสติกนานาชาติ (, FIG) เป็นหน่วยงานกำกับดูแลการแข่งขันยิมนาสติก สำนักงานใหญ่ตั้งอยู่ที่เมืองโลซาน ประเทศสวิตเซอร์แลนด์ ก่อตั้งขึ้นเมื่อวันที่ 23 กรกฎาคม พ.ศ. 2424 ในเมืองลีแยฌ ประเทศเบลเยียม ทำให้เป็นองค์กรกีฬาระหว่างประเทศที่เก่าแก่ที่สุดในโลก เดิมเรียกว่าสหพันธ์ยิมนาสติกแห่งยุโรป มีประเทศสมาชิกสามประเทศ ได้แก่ เบลเยียม ฝรั่งเศส และเนเธอร์แลนด์ จนถึงปี พ.ศ. 2464 เมื่อประเทศนอกยุโรปได้รับการยอมรับและได้รับชื่อปัจจุบัน
# สหพันธ์เซปักตะกร้อนานาชาติ
สหพันธ์เซปักตะกร้อนานาชาติ  หรือที่รู้จักกันทั่วไปในชื่อ ISTAF เป็นองค์กรปกครองระหว่างประเทศสำหรับกีฬาเซปักตะกร้อ และก่อตั้งขึ้นใน พ.ศ. 2531http://www.sepaktakraw.org/about-istaf/ เป้าหมายหลักในปัจจุบันคือการเผยแพร่เซปักตะกร้อไปยัง 75 ประเทศ และทำให้เป็นกีฬาโอลิมปิกในที่สุด ประธานสหพันธ์ตั้งแต่ คือ บุญชัย หล่อพิพัฒน์ (รักษาการ)

เพื่อรักษาเป้าหมาย สหพันธ์จะต้องทำงานหนักขึ้นเพื่อให้เป็นไปตามข้อกำหนดของสภาโอลิมปิกสากลที่ว่า กีฬาเด่นใดๆ จะต้องเล่นอย่างแพร่หลายอย่างน้อยใน 75 ประเทศทั่วโลก

เซปักตะกร้อเป็นกีฬาที่มีต้นกำเนิดมาจากเอเชียตะวันออกเฉียงใต้ มีการเล่นคล้ายกับวอลเลย์บอล แต่ผู้เล่นใช้เท้า เข่า หน้าอก และศีรษะในการแบกลูกหวายข้ามตาข่าย เป็นกีฬาที่น่าสนใจซึ่งมีองค์ประกอบของวอลเลย์บอล ฟุตบอล ศิลปะการต่อสู้ และยิมนาสติก

 องค์กร 
 ผู้ดำรงตำแหน่งสำคัญ 
อธิการบดี : พลเอก ดร.จารึก อารีย์ชาการันต์

เลขาธิการ :ดาโต๊ะ อับดุล ฮาลิม บิน กาเดอร์, BBM

 สมาคมแห่งชาติ 
ปัจจุบัน ISTAF ประกอบด้วยสมาชิกสหพันธ์ 2 ทวีป ได้แก่ สหพันธ์เซปักตะกร้อแห่งเอเชีย (ASTAF) และสหพันธ์เซปักตะกร้อแห่งยุโรป (FESTA) โดยมีสมาคมระดับชาติ 54 แห่งเป็นสมาชิกได้แก่

 แผนที่แสดงประเทศสมาชิกไอเอสทีเอเอฟ

เอเชียและโอเชียเนีย (30)

 

อเมริกาเหนือ (3)

อเมริกาใต้ (3)

แอฟริกา (2)

ยุโรป (16)
# การสร้างเงิน
การสร้างเงิน หรือ การออกเงิน เป็นกระบวนการที่ทำให้ปริมาณเงินในประเทศหรือภูมิภาคหนึ่งเพิ่มขึ้น ในเศรษฐกิจสมัยใหม่ส่วนใหญ่ ปริมาณเงินส่วนมากอยู่ในรูปเงินฝากธนาคาร ธนาคารกลางทำหน้าที่เฝ้าติดตามปริมาณเงินในเศรษฐกิจโดยการวัดตัวเลขปริมาณเงิน (monetary aggregates)

การสร้างเงินหลัก ๆ มี 2 วิธี
 ผ่านธนาคารกลาง โดยใช้นโยบายการเงินซึ่งควบคุมอัตราดอกเบี้ยระยะสั้น และควบคุมเครดิตในเศรษฐกิจMonetary policy, FRS
 ผ่านรัฐบาล โดยการใช้นโยบายการคลัง ซึ่งถ้าเป็นงบประมาณขาดดุลจะทำให้เงินในเศรษฐกิจเพิ่มขึ้น
# โรคอะคาเลเซีย
กล้ามเนื้อเรียบของหลอดอาหารไม่คลาย  หรือมักเรียกสั้น ๆ ว่า โรคอะคาเลเซีย  เป็นอาการที่กล้ามเนื้อเรียบไม่สามารถคลายตัวได้ ซึ่งส่งผลให้หูรูดหลอดอาหารตอนปลายปิด โดยทั่วไปแล้วคำว่า "achalasia" (กล้ามเนื้อเรียบไม่คลาย) ใช้เรียกอะคาเลเซียของหลอดอาหาร อย่างไรก็ตามอะคาเลเซียอาจเกิดขึ้นในอวัยวะอื่น ๆ ตลอดทางเดินอาหาร; เช่นอะคาเลเซียที่เรกตัมใน โรคเฮิร์ชสปรูง

อะคาเลเซียหลอดอาหารเป็นความผิดปกติของการเคลื่อนตัวของหลอดอาหารซึ่งกระทบที่กล้ามเนื้อเรียบของหลอดอาหารและหูรูดหลอดอาหารส่วนล่าง (LES) ลักษณะของอะคาเลเซียหลอดอาหารคือการคลายของ LES เกิดอย่างไม่สมบูรณ์, โทนกล้ามเนื้อของ LES สูงขึ้น และขาดการเพอริทอลซิสในหลอดอาหาร ประกอบกับการไม่พบมะเร็ง หรือ ไฟบรอซิส

อาการแสดงของอะคาเลเซียประกอบดเวยการกลืนลำบาก, การขย้อนอาหาร และบางครั้งอาจเจ็บหน้าอก การตรวจนิยมใช้มาโนเมทรีหลอดอาหาร และ ฉายรังสีประกอบการกลืนแบเรียมซึ่งจะแสดงลักษณะแบบปากนก (bird's beak) หรือหางหนู (rat's tail)
# สหพันธ์แฮนด์บอลระหว่างประเทศ
สหพันธ์แฮนด์บอลระหว่างประเทศ (IHF) เป็นหน่วยงานบริหารและควบคุมกีฬาแฮนด์บอลและแฮนด์บอลชายหาด IHF รับผิดชอบการจัดการแข่งขันระดับนานาชาติที่สำคัญของแฮนด์บอล โดยเฉพาะอย่างยิ่ง IHF World Men's Handball Championship ซึ่งเริ่มในปี พ.ศ. 2481 และ IHF World Women's Handball Championship ซึ่งเริ่มในปี พ.ศ. 2500

สหพันธ์แฮนด์บอลระหว่างประเทศก่อตั้งขึ้นในปี พ.ศ. 2489 เพื่อดูแลการแข่งขันระดับนานาชาติ สำนักงานใหญ่ตั้งอยู่ที่เมืองบาเซิล ปัจจุบันสมาชิกประกอบด้วยสหพันธ์ระดับชาติ 209 สหพันธ์ ประเทศสมาชิกแต่ละประเทศจะต้องเป็นสมาชิกของสมาพันธ์ระดับภูมิภาคหนึ่งในหกแห่ง ได้แก่ แอฟริกา, เอเชีย, ยุโรป, อเมริกาเหนือและแคริบเบียน, โอเชียเนีย, และ อเมริกากลางและอเมริกาใต้ ดร. ฮัสซัน มุสตาฟา จากอียิปต์ดำรงตำแหน่งประธานสหพันธ์ตั้งแต่ปี พ.ศ. 2543
# ตำบลแม่แฝก
แม่แฝก เป็นตำบลในอำเภอสันทราย จังหวัดเชียงใหม่ แบ่งออกเป็น 12 หมู่บ้าน ใน พ.ศ. 2563 ตำบลนี้มีประชากร 9,061 คน

หมู่ที่ 1 บ้านหนองมะจับ

หมู่ที่ 2 บ้านโป่ง

หมู่ที่ 3 บ้านห้วยแก้ว

หมู่ที่ 4 บ้านร่มหลวง

หมู่ที่ 5 บ้านศรีงาม

หมู่ที่ 6 บ้านแม่แต

หมู่ที่ 7 บ้านสหกรณ์นิคมหัวงาน

หมู่ที่ 8 บ้านหนองแสะ

หมู่ที่ 9 บ้านพระธาตุโพธินิมิตร

หมู่ที่ 10 บ้านศรีงามพัฒนา

หมู่ที่ 11 บ้านร่มโพธิ์ทอง

หมู่ที่ 12 บ้านหนองไหว
# ลิโกรอิน
ลิโกรอิน  เป็นส่วนปิโตรเลียมที่ประกอบด้วยไฮโดรคาร์บอน C7 และ C8 เป็นส่วนใหญ่ มีจุดเดือดระหว่าง 90–140 °ซ บางครั้งลิโกรอินเรียกว่าแนฟทาหนัก (heavy naphtha)"Chemistry of Hazardous Materials, Third Edition", Meyer, E., Prentice Hall, 1998, page 458. ใช้เป็นตัวทำละลายในห้องปฏิบัติการ บางครั้งผลิตภัณฑ์ที่ใช้ชื่อลิโกรอินมีจุดเดือด 60‒80 °ซ และเรียกว่าแนฟทาเบา (light naphtha) ลิโกรอินมีเลขทะเบียน CAS 8032-32-4 ร่วมกับผลิตภัณฑ์อื่นโดยเฉพาะที่มีจุดเดือดต่ำ เช่น ปิโตรเลียมสปิริต ปิโตรเลียมอีเทอร์ และปิโตรเลียมเบนซิน

ชื่อ ligroin (ligroine หรือ ligroïne) ปรากฏครั้งแรกในค.ศ. 1866The name "ligroin" was coined in the United States:
    From p. 349:  "Ligroine; der in Amerika erfundene Name für einen der flüchtigeren Teile des rohen Petroleums, … " (Ligroin:  the name that was coined in America for one of the more volatile parts of crude petroleum, …)
Early use in English:
    From p. 389:  "Dr. Van der Weyde then exhibited some samples of the products of distillation of tar, and a safety-lamp for burning the lighter hydro-carbons, which is mainly a reproduction of the "Ligroine" lamp invented and put into the market first by C. Schreiber in Munich (Bavaria), and described in the March number of Dingler's Polytechnic Journal."  
  See also:  
Early use in German: 
    From p. 474:  "Das einzige Gefährliche ist die Aufbewahrung des Leuchtstoffes, der sogenannten Li-gro-ine selbst.  Diese Naphta oder Li-gro-ine muß, wenn in großen Quantitäten vorhanden, in wohl verschlossenen Gefäßen aufbewahrt werden."  (The one danger is the storage of the lamp fuel, the so-called "ligroin" itself.  This naphtha or "ligroin" must, if present in large quantities, be stored in well sealed containers.) ลิโกรอินเป็นเชื้อเพลิงที่แบร์ทา เบ็นทซ์ใช้เติมเบ็นทซ์พาเท็นท์-โมทอร์วาเกิน รถยนต์คันแรกที่ประดิษฐ์โดยคาร์ล เบ็นทซ์ สามีของเธอ ขณะเดินทางไกลระหว่างเมืองมันไฮม์กับฟอทซ์ไฮม์ในค.ศ. 1888 ร้านขายยาในเมืองวีสล็อคที่เบ็นทซ์ซื้อลิโกรอินถือเป็นสถานีบริการน้ำมันเชื้อเพลิงแห่งแรก เครื่องยนต์ดีเซลเครื่องแรกทำงานโดยใช้ลิโกรอินเป็นเชื้อเพลิงได้Rudolf Diesel: Die Entstehung des Dieselmotors, Springer, Berlin 1913, . p. 110
# ตำบลแม่สาย
แม่สาย เป็นตำบลในอำเภอแม่สาย จังหวัดเชียงราย แบ่งออกเป็น 13 หมู่บ้าน ณ พ.ศ. 2563 ตำบลนี้มีประชากร 30,338 คน
# ตลาดน้ำคลองแห
ตลาดน้ำคลองแห เป็นตลาดน้ำแห่งแรกและแห่งเดียวในภาคใต้ของประเทศไทย ตั้งอยู่ฝั่งตรงข้ามวัดคลองแหในตำบลคลองแห อำเภอหาดใหญ่ จังหวัดสงขลา

ผู้ค้าจะใส่ชุดไทยพื้นบ้านและมีอาหารให้เลือกหลายเมนู ได้แก่ อาหารท้องถิ่น อาหารไทย และอาหารมุสลิม ลักษณะเฉพาะอีกอย่างในตลาดนี้คือการใช้ของบรรจุอาหารที่เป็นมิตรต่อสิ่งแวดล้อม เช่น กะลามะพร้าว ท่อไม้ไผ่ และหม้อดิน แทนการใช้บรรจุภัณฑ์ที่เป็นโฟมหรือพลาสติก ตลาดน้ำนี้มีความเป็นเอกลักษณ์จากตลาดอื่น ๆ ในภาคอื่นของประเทศไทย ตรงที่ตลาดนี้มีวัฒนธรรมไทยพุทธและมุสลิมรวมกัน 

ตลาดนี้เปิดบริการทุกวันศุกร์ถึงวันอาทิตย์รวมวันหยุดราชการตั้งแต่เวลา 13.00 นาฬิกาถึงประมาณ 21.00 นาฬิกา ผู้เยี่ยมชมส่วนใหญ่เป็นชาวต่างชาติ เช่นอินโดนีเซีย มาเลเซีย สิงคโปร์ มากกว่าชาวไทย
# ฮารุ (นักแสดง)
ฮารุ (เกิดวันที่ 17 มิถุนายน ค.ศ. 1991) เป็นนักแสดงสาวและนักเดินแบบชาวญี่ปุ่นจากเขตอาดาจิ โตเกียว เธอเป็นที่รู้จักจากภาพยนตร์ รักเรานิรันดร (ค.ศ. 2007) ท่านมาเรียมองเราอยู่นะ (ค.ศ. 2010) ละครโทรทัศน์ พระอาทิตย์ยามเช้า (ค.ศ. 2015-2016) และร่วมเป็นพิธีกรในรายการทอล์กโชว์ A-Studio ของช่องTBS
# อัลอุบูร
อัลอุบูร  เป็นเมืองในเขตผู้ว่าการอัลก็อลยูบียะฮ์ อยู่ห่างจากไคโรไปทางตะวันออกเฉียงเหนือประมาณ 35 กิโลเมตร เป็นหนึ่งในสี่เมืองบริวารของไคโรที่มีประชากรรวมกันประมาณ 250,000 คน ได้รับการตั้งชื่อเพื่อเป็นเกียรติแก่กองทัพอียิปต์ที่ก้าวข้ามเส้นบาร์เลฟในสงครามยมคิปปูร์ใน ค.ศ. 1973

เป็นหนึ่งใน 16 เขตเมืองใหม่ในเขตมหานครไคโร และยังถูกกำหนดให้เป็นเขตอุตสาหกรรมโดยมีโรงงานหลายแห่ง

 ผังบริเวณ 
เมืองอัลอุบูร ถือเป็นเมืองรุ่นที่สอง ตั้งขึ้นโดยคำสั่งนายกรัฐมนตรี (ที่ 1608) โดยรัฐบาลอียิปต์ในปี ค.ศ. 1990 และตั้งอยู่ทางภูมิศาสตร์ในเขตผู้ว่าการอัลก็อลยูบียะฮ์ ซึ่งเป็นหนึ่งในเขตปกครองของภูมิภาคมหานครไคโรهيئة المجتمعات العمرانية الجديدة   

เมืองอัลอุบูร ตั้งอยู่ระหว่างกิโลเมตรที่ 9 ถึง 15 มีความกว้าง 7 กม. ทางด้านขวาของถนนทะเลทรายไคโร-เบลบีส์ ทางทิศตะวันตกจรดถนนไคโร-เบลบีส์ จากกิโลเมตรที่ 4 ทางทิศใต้ถึงกิโลเมตรที่ 16 ทางทิศเหนือ และทิศใต้ของเมืองติดกับถนนไคโร-อิสมาอีลียะฮ์ ที่ กม. 26

พื้นที่ของส่วนตัวเมืองมีขนาด 12,500 เอเคอร์ และพื้นที่เขตเมืองทั้งหมด 16,000 เอเคอร์ คาดว่าประชากรของเมืองจะถึง 500,000 คนเมื่อเมืองมีการพัฒนาเสร็จสมบูรณ์

รัฐบาลยังจัดหาบริษัทการลงทุนและรีสอร์ท โดยมีโครงการนำร่อง เช่น โครงการเคหะมุบาร็อก, โครงการบ้านจัดสรรสำหรับสังคมแห่งอนาคต และโครงการบ้านจัดสรรและบ้านสำหรับครอบครัวฟรี

รัฐได้สร้างบ้าน 29,987 ยูนิต รวมถึงบ้านสำหรับเยาวชนจำนวน 12,732 ยูนิตและกำลังก่อสร้างเพิ่ม ด้วยเงินลงทุน 791 ล้านปอนด์ ภาคเอกชนมีการสร้างที่อยู่อาศัยในพื้นที่เช่นกัน

เมืองมีพื้นที่สำหรับกิจกรรมสาธารณะ 3,200 เอเคอร์ จากการวางผังจึงทำให้เมืองมีบริการด้านต่าง ๆ (การศึกษา - สุขภาพ - วัฒนธรรม - ศาสนา - บันเทิง - เชิงพาณิชย์) ผู้บริหารเมืองได้จัดตั้งบริการสาธารณะ ใน 74 อาคารด้วยเงินลงทุน 322.5 ล้านปอนด์ รวมถึงเทศบาลเมืองอัลอุบูร นอกจากนี้ ยังมีอาคารบริการนอกภาครัฐจำนวน 169 แห่ง

ภูมิอากาศ
การแบ่งเขตภูมิอากาศแบบเคิพเพินจัดให้เมืองนี้อยู่ในเขตภูมิอากาศแบบทะเลทรายเขตร้อน (BWh)
# อิเนะ (จังหวัดเกียวโต)
อิเนะ  เป็นเมืองในอำเภอโยซะ จังหวัดเกียวโต ประเทศญี่ปุ่น ในเดือนตุลาคม ค.ศ. 2017 ประมาณกันว่าเมืองนี้มีประชากร 1,986 คน พื้นที่เมืองทั้งหมดคือ 61.9 ตารางกิโลเมตร
# ตำบลท่าสะอาด
ตำบลท่าสะอาด อาจหมายถึง
 ตำบลท่าสะอาด อำเภอเซกา จังหวัดบึงกาฬ
 ตำบลท่าสะอาด อำเภอนาด้วง จังหวัดเลย
# เสื้อแขนหมูแฮม
เสื้อแขนหมูแฮม หรือ ขาหมูแฮม เป็นเสื้อของไทยที่ได้อิทธิพลจากเครื่องแต่งกายหญิงชาวยุโรปช่วงรัชสมัยพระบาทสมเด็จพระจุลจอมเกล้าเจ้าอยู่หัวแห่งกรุงรัตนโกสินทร์ เป็นเสื้อเข้ารูปลายลูกไม้ มีลักษณะโดดเด่นคือบริเวณต้นแขนจะจีบพองฟู และค่อย ๆ แคบลงมาถึงข้อมือ 

เสื้อแขนหมูแฮมเป็นที่นิยมในราชสำนักสยาม ปรากฏครั้งแรกเมื่อ พ.ศ. 2438–2439 เป็นอิทธิพลที่ได้รับจากฉลองพระองค์ของเจ้านายฝ่ายในจากราชสำนักรัสเซียและออสเตรีย บางแห่งว่าได้รับอิทธิพลจากอังกฤษยุควิกตอเรีย  ซึ่งเรียกลักษณะแขนเสื้อนี้ว่า Gigot sleeve หรือ Leg-of-mutton sleeve เป็นที่นิยมในหมู่สตรียุโรปช่วงต้นและปลายคริสต์ศตวรรษที่ 19 ตัวเสื้อประดับประดาด้วยลายลูกไม้เต็มที่ คอเสื้อตั้งสูง เอวจีบเข้ารูปพอดีตัว แต่งระบายลูกไม้ มีแผงระบายลูกไม้คลุมไหล่และอก แต่คงเอกลักษณ์เดิมเอาไว้คือนุ่งโจงกระเบน สะพายแพร ไว้ผมทรงดอกกระทุ่ม สวมถุงเท้ายาว และสวมรองเท้าคัทชูหัวเหลี่ยมส้นเตี้ย หรือรองเท้าบูต ยกเว้นเจ้าดารารัศมี พระราชชายาจะสวมเสื้อแขนหมูแฮมคู่กับการนุ่งซิ่นลุนตะยาอะฉิกเท่านั้น นอกนั้นก็ประดับประดาไปด้วยเครื่องประดับ เช่น พัดแบบพับได้ของหญิงตะวันตก ต่างหูแบบหยดน้ำ สร้อยคอไข่มุกซ้อนกันหลายสาย ประดับเข็มกลัดพระนามาภิไธย พระนาม รูปดอกไม้ หรือสัตว์ โดยการแต่งกายนี้จะต้องใช้อัญมณีเข้าชุดกัน และเข้ากันได้กับสีของเครื่องแต่งกาย

ในประเทศไทย ปรากฏการแต่งกายด้วยชุดลักษณะนี้ครั้งแรกในพระบรมฉายาลักษณ์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และภาพของเจ้าจอมมารดาชุ่ม ในรัชกาลที่ 5 และเป็นที่นิยมในราชสำนักฝ่ายในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว แต่ภายหลังได้สิ้นความนิยมลงในช่วงปลายรัชกาลพระบาทสมเด็จพระจุลจอมเกล้าเจ้าอยู่หัว และเปลี่ยนไปสวมเสื้อแพรแขนยาวที่ไม่โปร่งตอนบนแบบแขนหมูแฮม

พ.ศ. 2561 ปรากฏเครื่องแต่งกายของสมาชิกในมิวสิกวิดีโอ "เธอคือ...เมโลดี้" ของบีเอ็นเคโฟร์ตีเอต ซึ่งประยุกต์ไปจากเสื้อแขนหมูแฮม โดยเรียกชุดนั้นว่า "Siam Lolita" ออกแบบโดยจาตุรณ แร่เพชร ด้วยการนำโทนสี ลายผ้า การสะพายแพร และเข็มกลัดแบบไทยไปผสมกับวัฒนธรรมการแต่งกายแบบโลลิตา โดบบิณฑ์ บัวหมื่นชล ผู้กำกับมิวสิกวิดีโอนี้ กล่าวว่า "...อยากให้คนเห็นพัฒนาการความน่ารักแบบไทย ๆ ที่ไม่ต้องอยู่กับไทยเดิม แต่เป็นไทยประยุกต์ แนวคิดหลักมาจากญี่ปุ่นนั่นแหละ แต่ผมอยากได้ความเป็นไทยเพิ่มเข้าไป..."

 ระเบียงภาพ
# สเกตโลก
สเกตโลก  เป็นองค์กรที่ได้รับการยอมรับโดยคณะกรรมการโอลิมปิกสากล (IOC) ว่าเป็นสำหรับกีฬาโรลเลอร์ องค์กรนี้ดำเนินการต่อจากสหพันธ์กีฬาโรลเลอร์นานาชาติ (FIRS) และก่อตั้งขึ้นผ่านการควบรวมกิจการของ FIRS และ สหพันธ์สเกตบอร์ดนานาชาติ (ISF) ในเดือนกันยายน พ.ศ. 2560 หลังจากที่ FIRS ได้รับเลือกจากคณะกรรมการโอลิมปิกสากลให้เป็นองค์กรปกครองของกีฬาสเก็ตบอร์ดในระดับโลก เพื่อเตรียมพร้อมสำหรับการแข่งขันสเก็ตบอร์ดที่กำหนดไว้ในการแข่งขันกีฬาโอลิมปิกฤดูร้อน 2020 ที่ประเทศญี่ปุ่น
# รายชื่อผลงานวิดีโอของเดย์ซิกซ์
รายชื่อผลงานวิดีโอของเดย์ซิกซ์ เป็นรายชื่อที่รวบรวมข้อมูลวิดีโอของเดย์ซิกซ์ วงดนตรีจากประเทศเกาหลีใต้ มีมิวสิกวิดีโอทั้งหมด 24 เพลง แบ่งเป็นของเพลงภาษาเกาหลี 21 เพลง และภาษาญี่ปุ่น 3 เพลง นอกจากนี้ยังมีรายการวาไรตี้แรกของเดย์ซิกซ์คือ DAY6 Real Trip <DAYOFF> in Jeju

 มิวสิกวิดีโอ 
 ชื่อ ปี ผู้กำกับ อ้างอิง ภาษาเกาหลี"Congratulations" 2015 Naive Creative Production "Letting Go"  2016 VM Project Architecture "I Wait"  2017 Naive Creative Production "You Were Beautiful"  "How Can I Say"  "I'm Serious"  "Dance Dance" "I Smile"  "Hi Hello" "Dear My Day"  "What Can I Do"  Naive Creative Production "I Loved You" "When You Love Someone"  "All Alone"  "I Like You"  "Shoot Me" 2018 "Beautiful Feeling" INSP (KOINRUSH) "Days Gone By"  Naive Creative Production "Time of Our Life" 2019 Etui Collective "Sweet Chaos" AVLE Studio Creative Production "Zombie" 2020 Naive Creative Production ภาษาญี่ปุ่น"If"  2018Digipedi "Stop The Rain" "Breaking Down" 

 รายการวาไรตี้ 
 ปี ชื่อ ช่องทางเผยแพร่ หมายเหตุ อ้างอิง 2019  DAY6 Real Trip <DAYOFF> in Jeju  V Live+
# วัดลัฎฐิวนาราม (จังหวัดนครปฐม)
วัดลัฎฐิวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม มีที่ดิน 2 แปลง จำนวน 4 ไร่ 3 งาน 72 ตารางวา ใช้เป็นที่สร้างโรงเรียนวัดลัฎฐิวนาราม อีก 4 ไร่ 2 งาน 38 ตารางวา ใช้เป็นที่สร้างสำนักสงฆ์

วัดลัฎฐิวนาราม เดิมชื่อ วัดไผ่คอกเนื้อ เดิมเป็นป่าช้าใช้ฝังศพและทำพิธีทางศาสนาของหมู่บ้านละแวกนี้ จากนั้นหลวงพ่อเพชร ไม่ทราบฉายาได้ธุดงค์มาและดำเนินการก่อตั้งที่พักสงฆ์เมื่อ พ.ศ. 2496 มีนายบุญช่วย เตียเพชร ผู้ใหญ่บ้านหมู่ 9 เป็นผู้ขออนุญาตสร้างวัด ในระยะแรกได้สร้างกุฏิที่พักสงฆ์ 3 หลัง ศาลาการเปรียญ 1 หลัง หอสวดมนต์ 1 หลัง และโรงเรียนปริยัติธรรม 1 หลัง จนเมื่อวันที่ 20 มีนาคม พ.ศ. 2504 ได้รับอนุญาตสร้างวัด ได้เปลี่ยนชื่อวัดมาเป็น "วัดลัฎฐิวนาราม" ตามสภาพแวดล้อมที่มีต้นตาลมาก คำว่า ลัฎฐิ แปลว่า ตาลหนุ่ม วัดได้รับพระราชทานวิสุงคามสีมา เมื่อวันที่ 18 ธันวาคม พ.ศ. 2544

อาคารและเสนาสนะ ได้แก่ กุฏิ 8 หลัง ศาลาการเปรียญ 1 หลัง หอสวดมนต์ 1 หลัง หอระฆัง 1 หลัง โรงครัว 1 หลัง ปรำพิธี 1 หลัง และศาลาและเมรุเผาศพ 1 หลัง ภายในบริเวณวัดยังมีศูนย์วัฒนธรรมไทยทรงดำเกิดขึ้นจากกลุ่มคนเชื้อสายชาวไทดำบ้านไผ่คอกเนื้อ ต้องการสร้างสถานที่เพื่อเก็บรวบรวมข้อมูลชาวไทดำ บ้านไผ่คอกเนื้อ เป็นเรือนไทยไทดำขนาดใหญ่

รายนามเจ้าอาวาส
 พระอธิการพันทอง นราธิโป
 พระอธิการทองดี จิรวฑฺฒโน
 พระอธิการอนันต์ สุขเอสโก
 พระอธิการสุนทร สุนฺทรโสภโณ
 พระอธิการโกเมท อินทปญฺโญ
# รัวร์พ็อตเก็ต
รัวร์พ็อตเก็ต เป็นการสู้รบของการโอบล้อมซึ่งเกิดขึ้นในเดือนเมษายน ค.ศ. 1945 บนแนวรบด้านตะวันตกในช่วงใกล้สิ้นสุดของสงครามโลกครั้งที่สอง ในพื้นที่รัวร์พ็อตเก็ตแห่งเยอรมนี ทหารเยอรมันบางจำนวน 317,000 นายล้วนถูกจับเป็นเชลยพร้อมกับนายพล 24 นาย อเมริกันได้รับความสูญเสีย 10,000 นาย รวมทั้งเสียชีวิตหรือสูญหาย 2,000 นาย

ด้วยการใช้ประโยชน์จากการยึดสะพานลูเดินดอร์ฟที่เรเมเกิน เมื่อวันที่ 7 มีนาคม ค.ศ. 1945 หมู่กองทัพสหรัฐที่ 12 ภายใต้บัญชาการโดยนายพล โอมาร์ แบรดลีย์ ได้เข้ารุกอย่างรวดเร็วในการเข้าไปในดินแดนเยอรมันทางตอนใต้ของหมู่กลุ่มทัพ B ของจอมพลวัลเทอร์ โมเดิล ในทางตอนเหนือ หมู่กองทัพฝ่ายสัมพันธมิตรที่ 21 ภายใต้บัญชาการโดยจอมพล เบอร์นาร์ด มอนต์โกเมอรี ได้ข้ามแม่น้ำไรน์ในปฏิบัติการพลันเดอร์ เมื่อวันที่ 23 มีนาคม องค์ประกอบการนำของสองหมู่กองทัพฝ่ายสัมพันธมิตรได้เข้าสมทบกัน เมื่อวันที่ 1 เมษายน ค.ศ. 1945 ทางด้านตะวันออกของแม่น้ำรัวร์ เพื่อสร้างวงล้อมขนาดใหญ่ที่มีความหนาแน่นในการโอบล้อมทหารเยอรมันจำนวน 317,000 นาย ไปทางตะวันตก

ในขณะที่กองทัพสหรัฐจำนวนมากได้เข้ารุกสู่ตะวันออกสู่แม่น้ำเอ็ลเบอ กองพลสหรัฐจำนวน 18 กองพลยังคงติดตามไล่หลังเพื่อเข้าทำลายกองทัพที่โดดเดี่ยวของหมู่กองทัพบี  การลดทอนของการโอบล้อมเยอรมันได้เริ่มต้นขึ้นเมื่อวันที่ 1 เมษายน โดยกองทัพสหรัฐที่ 9 พร้อมกับกองทัพสหรัฐที่หนึ่งได้เข้าร่วมด้วย เมื่อวันที่ 4 เมษายน เป็นเวลา 13 วัน เยอรมันล่าช้าหรือต่อต้านการรุกของสหรัฐ วันที่ 14 เมษายน กองทัพที่ 1 และ 9 ได้พบปะกัน ได้แบ่งแยกกันในการโอบล้อมเยอรมันออกเป็นสองส่วน และการต่อต้านของเยอรมันเริ่มพังทลาย

เมื่อขาดการติดต่อกับหน่วยทหารต่าง ๆ กองทัพเยอรมันที่ 15 ก็ได้ยอมจำนนในวันเดียวกัน โมเดิลสั่งยุบหมู่กองทัพของเขา เมื่อวันที่ 15 เมษายน และออกคำสั่งให้พวกฟ็อลคส์ชตวร์มและบุคคลที่ไม่สู้รบให้ถอดชุดเครื่องแบบทิ้งและกลับบ้าน เมื่อวันที่ 16 เมษายน กองทัพเยอรมันจำนวนมากก็ได้ยอมจำนนต่อกองพลต่างๆ ของสหรัฐ การต่อต้านที่รวมตัวกันได้มาถึงสิ้นสุดลงในวันที่ 18 เมษายน ด้วยความไม่เต็มใจที่จะยอมจำนนด้วยยศตำแหน่งจอมพลของเขาในการถูกจองจำคุกของฝ่ายสัมพันธมิตร โมเดิลจึงตัดสินใจฆ่าตัวตายในช่วงบ่ายของวันที่ 21 เมษายน
# แขวงปทุมวัน
ปทุมวัน เป็นแขวงหนึ่งของเขตปทุมวัน กรุงเทพมหานคร เป็นที่ตั้งของย่านสยาม ย่านการค้าชื่อดัง รวมถึงศูนย์การค้าสำคัญหลายแห่ง เช่น สยามสแควร์ สยามดิสคัฟเวอรี สยามเซ็นเตอร์ สยามพารากอน และเซ็นทรัลเวิลด์ โดยตั้งชื่อตามพระราชวังในพื้นที่ในอดีต ซึ่งปัจจุบันเป็นที่ตั้งของเซ็นทรัลเวิลด์

ที่ตั้งและอาณาเขต
แขวงปทุมวันตั้งอยู่ตรงกลางเยื้องตะวันออกของเขต มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงถนนเพชรบุรี (เขตราชเทวี) มีคลองแสนแสบเป็นเส้นแบ่งเขต
 ทิศตะวันออก ติตต่อกับแขวงลุมพินี (เขตปทุมวัน) มีถนนราชดำริเป็นเส้นแบ่งเขต
 ทิศใต้ ติตต่อกับแขวงสุริยวงศ์และแขวงสี่พระยา (เขตบางรัก) มีถนนพระรามที่ 4 เป็นเส้นแบ่งเขต
 ทิศตะวันตก ติตต่อกับแขวงวังใหม่ (เขตปทุมวัน) มีถนนพญาไทเป็นเส้นแบ่งเขต
# แขวงวังใหม่
วังใหม่ เป็นแขวงหนึ่งของเขตปทุมวัน กรุงเทพมหานคร

 ที่มาของชื่อแขวง 
ชื่อแขวง "วังใหม่" มีที่มาจากชื่อของวังวินด์เซอร์ ซึ่งเดิมพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างเป็นวังพระราชทานให้เป็นที่ประทับแห่งใหม่ของสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ปัจจุบันถูกรื้อออกเพื่อก่อสร้างสนามศุภชลาศัย

ที่ตั้งและอาณาเขต
แขวงวังใหม่ตั้งอยู่ทางทิศตะวันตกของเขต มีอาณาเขตติดต่อกับเขตการปกครองข้างเคียงดังนี้
 ทิศเหนือ ติตต่อกับแขวงถนนเพชรบุรี (เขตราชเทวี) มีคลองแสนแสบเป็นเส้นแบ่งเขต
 ทิศตะวันออก ติตต่อกับแขวงปทุมวัน (เขตปทุมวัน) มีถนนพญาไทเป็นเส้นแบ่งเขต
 ทิศใต้ ติตต่อกับแขวงมหาพฤฒาราม (เขตบางรัก) มีถนนพระรามที่ 4 เป็นเส้นแบ่งเขต
 ทิศตะวันตก ติตต่อกับแขวงรองเมือง (เขตปทุมวัน) มีถนนบรรทัดทองเป็นเส้นแบ่งเขต

 สถานที่สำคัญ 

 จุฬาลงกรณ์มหาวิทยาลัย
 อุทยาน 100 ปี
 สนามกีฬา
 โรงเรียนสาธิต
 สามย่านมิตรทาวน์
 เอ็มบีเคเซ็นเตอร์
 หอศิลปวัฒนธรรมแห่งกรุงเทพมหานคร
 พิพิธภัณฑ์บ้านจิม ทอมป์สัน
 สยามกลการ
 กรีฑาสถานแห่งชาติ
 กรมพลศึกษา
 สถาบันเทคโนโลยีปทุมวัน
 สถานีตำรวจนครบาลปทุมวัน